Source: http://docplayer.fi/27241951-Joensuun-alueellisen-jatelautakunnan-jatetaksa-alkaen.html
Timestamp: 2020-01-26 21:09:17+00:00
Document Index: 580971

Matched Legal Cases: ['kko ', 'kko ', 'kko ', 'kko ', 'kko ', 'kko ']

Joensuun alueellisen jätelautakunnan jätetaksa alkaen - PDF Ilmainen lataus
Download "Joensuun alueellisen jätelautakunnan jätetaksa alkaen"
1 Sivu 1 / 10 Joensuun alueellisen jätelautakunnan jätetaksa alkaen Hyväksynyt Joensuun alueellinen jätelautakunta I YLEISTÄ 1 Soveltamisalue ja -ala Tätä taksaa sovelletaan Joensuun alueellisen jätelautakunnan (jäljempänä jätelautakunta) osakaskunnissa Ilomantsissa, Joensuussa, Kontiolahdella, Liperissä ja Polvijärvellä. Jätelautakunta toimii edellä mainittujen kuntien yhteisenä jätehuoltoviranomaisena. Jätehuoltopalveluiden toteuttamisesta vastaa jätehuoltoyhtiö Puhas Oy. Taksaa sovelletaan jätelain (646/2011) 32 ja 33 :ien mukaisesti kunnan järjestämisvastuulle kuuluvan jätehuollon maksujen määräämiseen, pois lukien sako- ja umpikaivolietteiden jätehuolto. Kunnan järjestämisvastuulle kuuluvia jätteitä ovat: - vakinaisessa asunnossa, vapaa-ajan asunnossa, asuntolassa ja muussa asumisessa syntyvä jäte - valtion, kuntien, seurakuntien ja muiden julkisoikeudellisten yhteisöjen sekä julkisoikeudellisten yhdistysten hallinto- ja palvelutoiminnassa syntyvä yhdyskuntajäte (pl. vaarallinen jäte) - sosiaali- ja terveyspalveluissa sekä koulutustoiminnassa syntyvä yhdyskuntajäte - liikehuoneistossa syntyvä yhdyskuntajäte, joka kerätään kiinteistöllä yhdessä yllä mainituissa kohdissa tarkoitetun jätteen kanssa (pl. vaarallinen jäte) - muu jäte, joka soveltuu kunnan jätehuoltojärjestelmään ja jonka jätehuollon kunnallinen jätehuoltoyhtiö jätteen haltijan pyynnöstä ja palveluntarjonnan puutteen vuoksi järjestää. 2 Maksujen määräämisperusteet ja maksuvelvollisuus Kunta perii jätemaksua jätelain 78 :n velvoittamana. Maksuilla katetaan jätepalveluiden järjestämisestä kunnalle aiheutuvat kustannukset. Kustannukset muodostuvat mm. jätteen keräyksestä ja kuljetuksesta, jätteenkäsittelystä ja hyötykäytöstä, neuvonnasta ja tiedotuksesta, jätehuollon hallinnosta ja kehittämisestä sekä varautumisesta kaatopaikan käytöstä poistamiseen ja tuleviin investointeihin. Tarkemmat maksuperusteet on esitetty kunkin maksutyypin yhteydessä. Jätemaksun on jätelain 80 :n mukaisesti velvollinen suorittamaan kiinteistön haltija tai muu jätteen haltija, jonka jätteen jätehuollon kunta järjestää. Jätemaksu määrätään kiinteistön haltijalle (esim. asunto-osakeyhtiö, vapaa-ajan asunnon haltija), jos haltijan tiedot on ilmoitettu jätehuollon asiakasrekisteriin. Jos haltijaa ei ole erikseen ilmoitettu, jätemaksu määrätään kiinteistön omistajalle tai asunnon vakinaiselle asukkaalle. 3 Velvollisuus ilmoittaa muutoksista kiinteistön käytössä, hallinnassa ja jätehuoltopalvelussa Maksuvelvollisen tulee ilmoittaa muutoksista Puhas Oy:n asiakaspalveluun. Edellä tarkoitettuja muutoksia ovat mm. - laskutusosoitteen muutos - kiinteistön käytön muutos (esim. vakinaiseen asumiseen ottaminen tai vakinaisen asumisen päättyminen) - jätehuoltopalveluiden muutos (esim. tyhjennysrytmin muutos)
2 Sivu 2 / 10 - kiinteistön/asunnon omistus- tai hallintasuhteen muutos (esim. kiinteistökauppa) - poltettavan jätteen aluekeräykseen kuuluvan asunnon osalta vakinaisten asukkaiden määrän muutos, jos henkilöluku muuttuu 0 ja 3 välillä. Muutokset otetaan huomioon kahden viikon kuluessa ilmoituspäivästä. Aluekeräyspisteen käyttöä koskevien muutosilmoitusten huomioon ottamisen perusteet on esitetty 8 ja 11 :issä. 4 Määritelmät Tässä taksassa tarkoitetaan Yhdyskuntajätteellä vakinaisessa asunnossa, vapaa-ajan asunnossa, asuntolassa ja muussa asumisessa syntyvää jätettä, pois lukien sako- ja umpikaivoliete, sekä laadultaan siihen rinnastettavaa hallinto-, palvelu- ja elinkeinotoiminnassa syntyvää jätettä. Biojätteellä asumisessa sekä hallinto-, palvelu- ja elinkeinotoiminnassa syntyvää elintarvike- ja keittiöjätettä, joka on biologisesti hajoavaa. Poltettavalla jätteellä energiahyödynnystä varten lajiteltua sekalaista yhdyskuntajätettä, joka jää jäljelle, kun yhdyskuntajätteestä on sen syntypaikalla mahdollisuuksien mukaan lajiteltu ja kerätty erilleen eri jätejakeet (esim. eri materiaaleja olevat pakkausjätteet ja vaaralliset jätteet erilliskeräykseen toimittamista varten sekä biojäte kompostointia tai erilliskeräystä varten). Poltettava jäte -nimitystä käytetään vuoteen 2016 asti sekajätteeksi kutsutusta jätelajista. Asuinkiinteistöllä kiinteistörekisteriin merkittyä maanomistusyksikköä, jolla sijaitsee vakinaiseen tai vapaa-ajan asumiseen tarkoitettu rakennus tai rakennuksia. Asunnolla eli asuinhuoneistolla asumiseen tarkoitettua yhden tai useamman huoneen muodostamaa kokonaisuutta, joka sisältää keittiön tai muun keittotilan ja johon on oma erillinen sisäänkäynti. Asunto voi olla tarkoitettu vakinaiseen tai vapaa-ajan asumiseen. Aluekeräyspisteellä kunnallisen jätehuoltoyhtiön ylläpitämää poltettavan jätteen alueellista keräyspistettä. Ekopisteellä kunnallisen jätehuoltoyhtiön järjestämää kartonki-, lasi- ja metallipakkausjätteiden keräyspistettä, jolla täydennetään pakkausten tuottajien järjestämää keräysverkostoa (Suomen pakkauskierrätys RINKI Oy:n ylläpitämä keräysverkosto). Pisteessä voidaan kerätä myös esim. paperia ja tekstiilejä. Kiinteistöittäisellä jätteenkuljetuksella sitä, että jäteauto tyhjentää asuinkiinteistöllä tai muussa sovitussa paikassa sijaitsevan jäteastian tai muun keräysvälineen ja toimittaa jätteen käsittely- tai vastaanottopaikkaan. 5 Jätemaksun rakenne perusmaksu ja jätteenkuljetuksen maksu Jätemaksu muodostuu perusmaksusta ja jätteenkuljetuksen maksusta. Perusmaksulla katetaan kotitalouksille tarjottavien käyttöhetkellä ilmaisten tai todellisia kustannuksia edullisemmin hinnoiteltujen palveluiden kustannuksia. Näitä palveluita ovat mm. vaarallisen jätteen vastaanotto, jäteneuvonta, tuottajavastuuta täydentävien ekopisteiden ylläpito ja viranomaispalvelut. Järjestetyn jätteenkuljetuksen maksuilla katetaan poltettavan jätteen ja biojätteen kuljetuksesta ja käsittelystä aiheutuvat kustannukset.
3 Sivu 3 / 10 II PERUSMAKSU Perusmaksut, ks. liite A taulukko 1. 6 Perusmaksun määräämisperusteet Perusmaksu on asuntokohtainen vuosimaksu. Perusmaksun maksuluokka määräytyy sen perusteella, mikä on ollut asunnon käyttötarkoitus tai -tilanne vuoden alussa. Maksuvelvollisuus on sillä, jonka hallinnassa kiinteistö/asunto on ollut vuoden ensimmäisenä päivänä. Kesken vuoden valmistuneista tai käyttöön otetuista asunnoista ei laskuteta perusmaksua. Perusmaksu on porrastettu kahteen maksuluokkaan: - vakinaisen asunnon maksu - vapaa-ajan asunnon tai tyhjillään olevan asunnon maksu. Tyhjillään oleva asuintalo tai asunto, jossa ei ole vakinaista asukasta, rinnastetaan vapaa-ajan asuntoon. Perusmaksu(t) laskutetaan kerran vuodessa. Jos kiinteistön/asunnon haltijaa ei ole erikseen ilmoitettu jätehuollon asiakasrekisteriin, perusmaksu(t) laskutetaan kiinteistön omistajalta tai asunnon vakinaiselta asukkaalta. Asunto-osakeyhtiöiden ja kiinteistöosakeyhtiöiden osalta laskutetaan vakituisen asunnon perusmaksu väestötietojärjestelmän rakennustietojen mukaisen huoneistoluvun mukaan. Perusmaksut laskutetaan em. yhtiöiltä taikka kiinteistön omistajalta tai haltijalta. Muiden kuin asuinkiinteistöjen osalta perusmaksua ei laskuteta (esim. sairaalat, julkisoikeudellisten yhteisöjen toimipaikat). 7 Perusmaksun muodostuminen ja sillä katettavat kustannukset Perusmaksu muodostuu kolmesta osasta: 1) perusosasta, 2) jätelautakuntaosasta ja 3) kuntaosasta. 1) Perusosalla katetaan asumisessa syntyvien vaarallisten jätteiden vastaanotosta ja jätehuollosta, jäteasemien ylläpidosta, jäteneuvonnasta ja jätehuollon kehittämisestä aiheutuvat kustannukset. Lisäksi sillä katetaan pakkausten tuottajien Rinki-ekopisteverkostoa täydentävien kunnallisen jätehuoltoyhtiön ekopisteiden ylläpidosta aiheutuvat kustannukset sekä osa jätehuollon asiakasrekisterin ylläpidon kustannuksista. Perusosalla katetaan osa poltettavan jätteen alueellisten vastaanottopaikkojen perustamis- ja ylläpitokustannuksista. Perusosa on samansuuruinen kaikissa kunnissa. 2) Jätelautakuntaosalla katetaan jätehuollon järjestämiseen liittyvien lakisääteisten viranomaistehtävien hoitamisesta aiheutuvat kustannukset. Jätelautakuntaosa on samansuuruinen kaikissa jätelautakunnan alueen kunnissa. Perusmaksun asuntokohtaisesta laskutusmallista poiketen jätelautakuntaosa laskutetaan kultakin asunto-osakeyhtiöltä ja kiinteistöosakeyhtiöltä vain yhden kerran. Asioidessaan jätehuoltoviranomaisen eli jätelautakunnan kanssa asunto-osakeyhtiö tai kiinteistöosakeyhtiö edustaa yhtiön osakkeiden haltijoita, ja yhtiön jätehuoltoa tarkastellaan yhtenä kokonaisuutena eikä asuntokohtaisesti.
4 Sivu 4 / 10 3) Kuntaosalla kunta kattaa sille aiheutuvia muita jätehuoltokustannuksia palveluista, jotka ovat kaikkien kunnan kotitalouksien käytettävissä, esimerkiksi risujen ja puutarhajätteen jätehuollosta. Kuntaosan suuruus perustuu kuntien tekemiin esityksiin ja vaihtelee jätelautakunnan kuntien kesken. III KUNNAN JÄRJESTÄMÄN JÄTTEENKULJETUKSEN MAKSUT Aluekeräyspisteen käyttömaksut, ks. liite A taulukko 2. Tyhjennysmaksut kunnittain, ks. liite A taulukot 3 7. Punnittavien keräysvälineiden jätteenkäsittelymaksut, ks. liite A taulukko Jätteenkuljetuksen maksujen yleiset perusteet Kiinteistöittäinen jätteenkuljetus on järjestetty poltettavalle jätteelle sekä taajamissa biojätteelle. Poltettavan jätteen keräys ja kuljetus on lisäksi järjestetty aluekeräyspisteiltä. Kiinteistön haltijan tai muun jätteen haltijan on jätelain 41 :n mukaan luovutettava kunnan vastuulle kuuluva jäte järjestettyyn kiinteistöittäiseen jätteenkuljetukseen tai alueelliseen vastaanottopaikkaan. Kiinteistön jätehuollon järjestämisessä on noudatettava Joensuun alueellisen jätelautakunnan jätehuoltomääräyksiä. Jätteenkuljetuksen maksuilla katetaan jätteenkuljetuksen ja -käsittelyn kustannukset. Maksu muodostuu valitun jätehuollon järjestämistavan mukaan, joko jäteastian tai muun keräysvälineen tyhjennyksiin perustuen (tyhjennysmaksut), tai aluekeräyspisteen käyttömahdollisuuteen perustuen (aluekeräyspisteen käyttömaksu). Mikäli kiinteistö/asunto liitetään aluekeräyspisteen käyttäjäksi kesken vuoden, laskutetaan aluekeräyspisteen käyttömaksu ilmoituspäivää seuraavan kuukauden alusta alkaen. Jos aluekeräyspisteen käyttöoikeus alkaa kuukauden 1. päivä, laskutetaan käyttömaksu sen kuukauden alusta alkaen. Mikäli aluekeräyspisteen käytöstä siirrytään oman tai kimppajäteastian käyttäjäksi, palautetaan jo maksettua aluekeräyspisteen käyttömaksua ilmoituspäivää seuraavan kuukauden alusta alkaen. Aluekeräyspisteen käyttömaksu voidaan määrätä, jos kiinteistöittäisiä jäteastian tyhjennyksiä ei voida tehdä jätehuoltomääräysten mukaisesti esimerkiksi seuraavista syistä johtuen: tyhjennykset peruttu tai niitä ei ole sovittu ollenkaan, astiaa ei ole, tai astia ei ole sovitussa tyhjennyspaikassa tyhjennysajankohtana. 9 Jäteastioiden tyhjennysmaksujen perusteet Tyhjennysmaksut muodostuvat käytettävien keräysvälineiden, tyhjennyskertojen, kerättävän jätelajin ja mahdollisten lisäpalveluiden perusteella. Tyhjennysmaksu muodostuu kuljetusmaksusta ja käsittelymaksusta. Kuljetusmaksu perustuu kunnittain kilpailutettuun jätteenkuljetukseen, minkä vuoksi kuljetushinnat eroavat kuntien kesken. Käsittelymaksu sisältää jätteen käsittelykustannukset keräysvälineen kokoon, laskennalliseen täyttöasteeseen ja jätelajin tilavuuspainoon perustuen. Lisäksi käsittelymaksu sisältää tyhjennyksiin liittyvät hallinnolliset kustannukset. Käsittelymaksu on sama kaikissa jätelautakunnan kunnissa kullekin keräysvälineen tyyppi/tilavuus - yhdistelmälle.
5 Sivu 5 / 10 Erikseen punnittavien keräysvälineiden (esim. jätepuristimet ja siirtolavat) jätteenkäsittelymaksu laskutetaan jäte-erän todellisen painon perusteella. Tyhjennysmaksu muodostuu jätteen kuljetus- ja käsittelymaksusta sekä punnitusmaksusta. 10 Jätteenkuljetuksen lisämaksut ja laskutusperusteet tietyissä erityistapauksissa Lisämaksut, ks. liite A taulukko 8. Jäteastian tai muun keräysvälineen tyhjennykseen liittyvistä lisäpalveluista tai tyhjennyksen estymisestä veloitetaan seuraavia maksuja. Maksut perustuvat osin kuljetusmaksuihin, minkä vuoksi niiden suuruus vaihtelee kunnittain. Tilauskuljetusmaksu on lisämaksu epäsäännöllisestä, soiton perusteella tapahtuvasta tyhjennyksestä. Maksua ei veloiteta säännöllisessä tyhjennyksessä olevalle keräysvälineelle tilatusta yksittäisestä lisätyhjennyksestä, jos se voidaan suorittaa kuljetusurakoitsijan normaalin jätteenkuljetusreitin yhteydessä. Tuntiveloitus on erikseen tilatun tyhjennyksen yhteydessä veloitettava maksu, jos jätteiden nouto edellyttää tyhjennyspäivän normaalilta jätteenkuljetusreitiltä poikkeamista. Lisämaksun veloittamisesta sovitaan etukäteen Puhas Oy:n ja asiakkaan kesken, ja maksu veloitetaan viiden minuutin tarkkuudella. Lisämaksu peritään reitiltä poikkeamisen kaksi kilometriä ylittävältä osalta (matka- ja tyhjennystapahtumaan kulunut aika). Siirtomaksu veloitetaan silloin, jos jäteastiaa, -säkkiä tai irtojätettä siirretään käsin yli 10 metriä keräyspaikasta jäteautoon. Siirtomaksu veloitetaan jokaiselta alkavalta 10 metriltä. Jätehuoltomääräyksistä poikkeava keräysväline tai keräyspaikka -maksu veloitetaan, jos keräysväline tai -paikka ei ole jätehuoltomääräysten mukainen. Lisämaksu voidaan veloittaa mm. pyörättömästä jäteastiasta, ylipainavasta jäteastiasta, koneelliseen kuormaukseen soveltumattomasta astiasta tai sarjoittamattoman jätehuoltoavaimen käytöstä. Hukkanoutomaksu veloitetaan, jos keräysvälineen tyhjennys estyy jätehuoltoyhtiöstä tai kuljetusurakoitsijasta riippumattomasta syystä. Maksu voi aiheutua pääsyn estyessä tyhjennyspaikalle esimerkiksi lukitun portin, kulkureitille pysäköidyn ajoneuvon, kulkuväylän puutteellisen puhtaanapidon tai hiekoituksen, vapaana olevan koiran tai muun vastaavan syyn takia. Maksu voi aiheutua myös jätehuoltomääräysten vastaisesti täytetystä keräysvälineestä, jota ei voida tyhjentää jäteautoon, esimerkiksi jos keräysvälineeseen on laitettu sinne kuulumatonta jätettä tai keräysväline on liian raskas tyhjennettäväksi. Perumattomasta tyhjennyksestä veloitetaan normaali tyhjennysmaksu, mikäli keräysväline on tyhjä, eikä tyhjennystä ole peruttu etukäteen jätehuoltoyhtiöön ilmoittamalla. Jos kyseessä on astiaryhmä, jonka kaikki astiat ovat tyhjiä, laskutetaan normaali tyhjennysmaksu yhdestä astiasta. Mikäli jäteastia ei ole säännöllisen tyhjennysrytmin mukaisena tyhjennyspäivänä (± 1 päivä) sovitussa keräyspaikassa, veloitetaan normaali tyhjennysmaksu. Mikäli biojäteastia joudutaan jättämään tyhjentämättä, koska siihen on laitettu muuta kuin biojätettä eikä jäte siten sovellu biojätteenä käsiteltäväksi, tyhjennetään astia seuraavan poltettavan jätteen tyhjennyskerran yhteydessä, jos se on mahdollista. Tyhjennyksestä peritään tällöin normaali biojäteastian tyhjennysmaksu. Jos astian tyhjennystä poltettavan jätteen kuormaan ei voida tehdä samalla käyntikerralla eli käytössä ei ole monilokeroinen jäteauto, veloitetaan biojätteen tyhjennysyrityksestä lisäksi hukkanoutomaksu.
6 Sivu 6 / Aluekeräyspisteen käyttömaksujen perusteet Aluekeräyspisteet ovat poltettavan jätteen alueellisia keräyspisteitä, joiden käyttöoikeus on vain aluekeräyspisteen käyttömaksun maksaneilla kotitalouksilla tai vapaa-ajan asunnon haltijoilla. Pisteisiin saa toimittaa tavanomaista asumisessa syntyvää jätettä kohtuullisissa kertaerissä (yksi jätesäkki). Aluekeräyspisteen käyttömaksuilla katetaan jätteiden kuljetuksen ja käsittelyn kustannukset sekä osa keräyspisteverkoston perustamisen ja ylläpidon kustannuksista. Käyttömaksut perustuvat aluekeräyspisteverkoston kokonaiskustannuksiin koko toimialueella. Aluekeräyspisteen käyttömaksu on asuntokohtainen. Aluekeräyspisteen käyttömaksu määrätään asunnon käyttötilanteen perusteella. Maksuluokat ovat: - vakinainen asunto, yhden henkilön talous - vakinainen asunto, kahden henkilön talous - vakinainen asunto, kolmen tai useamman henkilön talous - vapaa-ajan asunto tai tyhjillään oleva asunto. Tyhjillään oleva asuintalo tai asunto, jossa ei ole vakinaista asukasta, rinnastetaan vapaa-ajan asuntoon. Edellä määrätystä aluekeräyspisteen käyttömaksun asuntokohtaisuudesta poiketen, jos samalla rakennuspaikalla sijaitsee useita (korkeintaan kolme) saman omistajan omistamia asuinrakennuksia/- huoneistoja, joista korkeintaan yhtä käytetään vakinaiseen asumiseen ja jotka kaikki ovat saman omistajan omassa käytössä, peritään vain yksi aluekeräyspisteen käyttömaksu. Tällöin edellytyksenä on, että rakennukset muodostavat selvästi yhden toiminnallisen kokonaisuuden samassa pihapiirissä ja pääsääntöisesti sijaitsevat samalla kiinteistöllä. Jos kiinteistöllä on useita erillisiä rakennuspaikkoja, esimerkiksi erillisiä rantarakennuspaikkoja tai vakinaiseen asumiseen tarkoitettu rakennuspaikka ja siitä erillinen vapaa-ajan asunnon rakennuspaikka, määräytyy jätemaksu erikseen kullakin rakennuspaikalla sijaitsevan vakinaisen/vapaa-ajan asunnon osalta sen jätehuollon järjestämistavan perusteella. Myös silloin, jos kiinteistön samalla rakennuspaikalla sijaitsevat vapaa-ajan asunnot ovat eri talouksien hallinnassa taikka vuokra- tai yrityskäytössä, määräytyy jätemaksu pääperiaatteen mukaisesti eli asuntokohtaisesti. Aluekeräyspisteen käyttömaksu laskutetaan vakituisen asunnon haltijoilta kahdessa erässä ja vapaa-ajan asunnon haltijoilta kertamaksuna. Maksuluokka määräytyy sen mukaan, mikä asunnon käyttötilanne ja vakinaisten asukkaiden määrä on ollut vuoden alussa. Laskutus toteutetaan koko kalenterivuoden osalta vuoden alussa vallinneen tilanteen perusteella, ellei henkilölukua tai asunnon haltijaa koskevista muutoksista ole ilmoitettu jätehuoltoyhtiöön tai muutoksia ole havaittu viranomaisrekistereistä ennen kunkin laskutuskauden laskutuksen toteuttamista. Asunnon käyttötarkoituksen tai käytössäolotilanteen muutoksesta, asunnon haltijan vaihtumisesta tai vakinaisten asukkaiden määrän muutoksesta nollan ja kolmen välillä on viipymättä ilmoitettava jätehuoltoyhtiöön. Kalenterivuoden kuluessa aluekeräyspisteen käyttömaksua oikaistaan ilmoituspäivää seuraavan kuukauden alusta lukien. Jos asunnon vakinaisten asukkaiden määrän muutos, asunnon tyhjilleen jääminen taikka vakinaiseen asumiseen ottaminen käy kiistatta ilmi väestötietojärjestelmästä, jätehuoltoviranomainen voi määrätä maksun oikaistavaksi kyseisen kalenterivuoden ajalta myös takautuvasti. Maksua oikaistaessa maksuvelvollisuus määräytyy kunkin kalenterikuukauden osalta sille, jonka hallinnassa asunto on ollut kuukauden ensimmäisenä päivänä. Lukitun aluekeräyspisteen avaimesta peritään avainpanttimaksu.
7 Sivu 7 / 10 IV MUUT MAKSUT 12 Jätekeskuksen ja jäteasemien vastaanottomaksut kotitalouksille Pienkuormien vastaanottomaksut, ks. Liite A taulukko 9. Punnittavien kuormien käsittelymaksut, ks. Liite A taulukko 10. Kotitaloudet voivat toimittaa kiinteistöittäiseen jätteenkuljetukseen tai aluekeräykseen kokonsa, määränsä tai ominaisuuksiensa takia sopimatonta jätettä Kontiosuon jätekeskukseen ja jäteasemille henkilö- tai pakettiautolla ja peräkärryllä. Jäteasemilla pienkuorman maksimikoko on 2 m 3 ja siitä laskutetaan pienkuormamaksu. Kontiosuon jätekeskuksessa otetaan lisäksi vastaan yli 2 m 3 :n / 300 kg:n jätekuormia. Henkilöauto ja peräkärry -yhdistelmällä tuotava kuorma punnitaan tarvittaessa ja pakettiautolla tuotava kuorma aina, lukuun ottamatta puutarhajätekuormia. Jos kuorman koko on maksimissaan 2 m 3 / 300 kg, laskutetaan kiinteä pienkuormamaksu ilman punnitusmaksua. Jos kuorman koko ylittää 2 m 3 / 300 kg, laskutetaan jäte-erän jätteenkäsittelymaksu painon perusteella sekä punnitusmaksu. Mikäli jätteen tuoja ei lajittele kuormasta hyödyntämiskelpoisia jätteitä erilleen ohjeistuksen mukaisesti, laskutetaan lisämaksu lajittelemattomasta kuormasta. Kotitalouksilta otetaan veloituksetta vastaan seuraavia jätteitä: - kartonki - kyllästetty puu, alle 1 m3 - käyttökelpoiset vaatteet - lasi-, posliini- ja kristallijäte, alle 25 litraa - metallijäte - paperi - sähkölaitteet - vaaralliset jätteet. 13 Maksu jätehuoltojärjestelmän käytöstä ohjeiden vastaisesti Poltettavan jätteen aluekeräyspisteen, kunnallisen jätehuoltoyhtiön ylläpitämän ekopisteen, jäteaseman tai jätekeskuksen todisteellisesti osoitetusta ohjeiden vastaisesta käytöstä voidaan periä jätteen haltijalta maksu jäte-erästä aiheutuneista jätehuolto- ja siivouskustannuksista. Ohjeiden vastaista käyttöä on - aluekeräyspisteen käyttäminen, kun jätteen haltija ei ole maksanut aluekeräyspisteen käyttömaksua - kohtuullista kotitalousjätteen kertaerää (yksi jätesäkki) suuremman jätemäärän tuominen aluekeräyspisteeseen, vaikka jätteen tuoja on maksanut aluekeräyspisteen käyttömaksun - aluekeräys- tai ekopisteeseen kuulumattoman jätteen toimittaminen pisteeseen (esim. rakennusja purkujäte, vaarallinen jäte, sähkölaitteet, suurikokoiset jätteet kuten huonekalut sekä käymäläjäte) - jätteiden jättäminen jäteaseman tai jätekeskuksen kiinni ollessa niiden ulkopuolelle. Maksu peritään ensisijaisesti aluekeräys- tai ekopistettä, jäteasemaa tai jätekeskusta väärin käyttäneeltä jätteen tuojalta ja toissijaisesti jätteen syntykiinteistön haltijalta.
8 Sivu 8 / 10 (alv 0 %) (alv 24 %) Maksu jätehuoltojärjestelmän käytöstä ohjeiden vastaisesti, vähintään 50,00 62,00 V MAKSUT KUNNAN TOISSIJAISEN VELVOLLISUUDEN PERUSTEELLA JÄRJESTETTÄVÄSSÄ JÄTEHUOLLOSSA Kunnan toissijaisen velvollisuuden perusteella tarjottavien palveluiden maksut, ks. liite B. Kunnan on järjestettävä muun kuin jätelain 32 :n mukaisen jätteen jätehuolto toissijaisen velvollisuuden mukaisesti silloin, jos jätteen haltija sitä muun palveluntarjonnan puutteen vuoksi pyytää ja jäte sopii kunnan jätehuoltojärjestelmään. Kunnan tulee toissijaisen velvollisuuden perusteella tarjota sekä jätteen kuljetus- että käsittelypalvelua. Kunnan toissijaiseen velvollisuuteen perustuvan palvelun maksujen on katettava vähintään palvelusta aiheutuvat kustannukset. Mikäli palveluntarve on jatkuvaa ja säännöllistä, kunnan on tehtävä jätteen haltijan kanssa sopimus, jonka kesto on maksimissaan kolme vuotta. VI JÄTEMAKSUJEN LASKUTUS Jätemaksut määrää maksuunpantaviksi kuntien jätehuoltoviranomainen (jätelautakunta) Puhas Oy:n valmistelusta. Laskutusjaksot voivat olla eri asiakasryhmille erilaiset. Jätemaksut maksetaan Puhas Oy:lle. Jätemaksu on maksettava viimeistään jätelaskussa tai muistutuksen johdosta lähetetyssä uudessa laskussa ilmoitettuna eräpäivänä muutoksenhausta huolimatta. Jos maksua ei makseta määräajassa, Puhas Oy lähettää yhden maksukehotuksen, minkä jälkeen perintätoimisto jatkaa maksun perintää. Jätemaksulasku on jätelain 145 :n perusteella suoraan ulosottokelpoinen ilman oikeuden päätöstä. Jätelautakunta siirtää tarvittaessa maksamattoman jätemaksulaskun ulosottoperintään. Jos jätemaksua ei makseta määräajassa, erääntyneelle määrälle on suoritettava erääntymispäivästä alkaen vuotuista viivästyskorkoa korkolain (633/1982) mukaisesti. Maksukehotuksen lähettämisestä ja muista perintätoimista peritään maksuvelvolliselta kuluja perintälain 10 a :n mukaisesti (Laki saatavien perinnästä 51/1999; muutos 31/2013). Jätemaksulaskusta mahdollisesti tehtävät muistutukset on toimitettava jätelautakunnalle 14 päivän kuluessa laskun saamisesta. Mikäli muuta ei toteen näytetä, katsotaan lasku saaduksi 7 vuorokauden kuluttua sen lähettämisestä. VII TAKSAN VOIMAANTULO JA MAHDOLLISET MUUTOKSET Tämä jätetaksa tulee voimaan Jätetaksa astuu voimaan, vaikka sen hyväksymistä koskevaan päätökseen haettaisiin muutosta. Jätetaksa kumoaa voimaan tullessaan Joensuun alueellisen jätelautakunnan aiemman jätetaksapäätöksen. Jätetaksa on voimassa toistaiseksi.
9 Sivu 9 / 10 Energiahyödynnykseen toimitettavasta jätteestä ei peritä jäteveroa. Kaatopaikalle toimitettavasta jätteestä jätevero on 70 euroa tonnilta ja veron osuus sisältyy taksassa vahvistettaviin arvonlisäverottomiin jätteen vastaanottomaksuihin. Tässä taksassa vahvistetaan arvonlisäverottomat (alv 0 %) maksut. Taksassa esitetyt arvonlisäverolliset maksut sisältävät arvonlisäveroa 24 % ja ne on pyöristetty kahden desimaalin likiarvoksi. Laskutuksen yhteydessä maksuihin lisätään voimassa oleva arvonlisävero. Samalla laskulla useita tyhjennystapahtumia ja/tai muita maksuja laskutettaessa muutamien senttien pyöristyseroja voi ilmetä laskutusteknisistä syistä. Mikäli verot muuttuvat tai käyttöön otetaan muu vastaava maksu, huomioidaan niiden vaikutus maksuihin voimaantulopäivästä lukien.
10 Sivu 10 / 10 YHTEYSTIEDOT Puhas Oy Jätehuollon asiakaspalvelu, mm. muuttuneiden tietojen ilmoitukset - puh. (013) sähköposti: - postiosoite: PL 370, Joensuu - Kontiosuon jätekeskus - Kontiosuontie 11, Joensuu - puh. (013) Jäteasemat - Ilomantsi, Hatelotie 3 - Kontiolahti, Nosturikatu 4 - Polvijärvi, Ahertajantie 2 - Tarkista jäteasemien aukioloajat ja toimintaohjeet asiakaspalvelusta tai internet-sivuilta! Joensuun alueellinen jätelautakunta Jätehuollon järjestämisen viranomaisasiat esim. maksujen kohtuullistamisen hakeminen ja maksuista tehtävät muistutukset - jätehuoltoneuvoja jätehuoltosuunnittelija sähköposti: -
Hämeenkyrö, Ikaalinen, Juupajoki, Kangasala, Lempäälä, Mänttä-Vilppula, Nokia, Orivesi, Parkano, Pirkkala, Pälkäne, Ruovesi, Sastamala (Mouhijärvi ja Suodenniemi), Tampere, Vesilahti, Virrat, Ylöjärvi.